Vaani Pushpa 215 Views REALIANCE1 , reducing rating
anil ambani
ముంబయి: అనిల్‌ అంబానీ ఆధ్వర్యంలోని రిలయన్స్‌ హోమ్‌ఫైనాన్స్‌డెట్‌ స్కీంలను కేర్‌ రేటింగ్స్‌ తక్కువ రేటింగ్‌ ఇచ్చింది. బ్యాంకర్లు ఇప్పటికే సంస్థకు తాఖీదులు జారీచేసారు. అందరు బ్యాంకర్లకు కనీసం వడ్డీని అయినా చెల్లించాలన్న షరతులు రావడంతో కేర్‌ రేటింగ్స్‌ విశ్లేషణలో రేటింగ్‌ తగ్గింది. దీర్ఘకాలిక రుణపరపతిపథకాలు, మార్కెట్‌ అనుసంధానిత డిబెంచర్లు, అనుబంధ డెట్‌, బదిలీకి వీలుకాని ఎన్‌సిడిలు ఎగువవ్రేణి 11 ఎన్‌సిడిలను డి రేటింగ్‌కు మార్చింది. ఎన్‌సిడిలపై అసలు మొత్తం చెల్లించడంలో జాప్యం జరగడమే ఇందుకుకారణమని కేర్‌ స్పష్టంచేసింది. అయితే ఆర్‌హెచ్‌ఎఫ్‌ ఈ రేటింగ్‌ అసంబద్ధమని, అనుచితమని వ్యాఖ్యానించింది. బ్యాంకర్లు అంతర్‌ రుణదాతల ఒప్పందానికి వచ్చారని, రుణపునర్‌వ్యస్థీకరణ ప్రణాళికతో జూన్‌ ఏడవ తేదీనాటి ఆర్‌బిఐ సర్క్యులర్‌కు అనుగుణంగా వస్తున్నారని వెల్లడించారు. బ్యాంకర్ల కూటమి ఇప్పటికే అనిల్‌ సంస్థకు వడ్డీమొత్తం చెల్లించాలని సూచించింది. అంతేకాకుండా అసలు మొత్తం కూడా కొంత చెల్లించాలని సూచించింది. అయితే ఈలోపు కేర్‌రేటింగ్‌ ఇవ్వడాన్ని అసంబంద్ధమైన అంశంగా అనిల్‌ ఆర్‌హెచ్‌ఎప్‌ కొట్టివేసింది. ఒకపక్క పరిష్కారప్రణాళికపై పనిచేస్తుండగా రేటింగ్‌ ఎలా తగ్గిస్తారని ప్రశ్నించింది. 400 కోట్ల రూపాయల విలువైన ఎన్‌సిడిల కాలపరిమితి తీరిపోవడంతో ఆర్‌హెచెఫ్‌ నగదు సమస్య ఉందని అక్టోబరు చివరివరకూ గడువు పొడిగించాలనికోరింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/